Els Nadals a Educació Infantil

Aquests dies estem molt contents perquè el Tió de Nadal ha arribat a l’escola. El vam trobar el dilluns al costat del nostre gran Pessebre. L’hem tapat amb una roba perquè tenia fred i cada dia li donem menjar.

A l’escola estem fent treballs per celebrar que s’apropen el Nadal i l’hivern. Hem estampat cercles amb els colors freds de l’hivern i els hem alegrat amb purpurina, serà la tapa del nostre àlbum de treballs. També hem fet un gran avet de Nadal amb boles de colors, entre altres feines. També aprenem cançons nadalenques i poemes. Ara estem preparant la carta que li donarem al Patge Reial perquè la porti de part nostra als Reis de l’Orient

Esperem que aviat puguem fer cagar el Tió i ens faci xocolata i torrons. Farem un esmorzar de Nadal ben bo.